title: 2009/630/CE,Euratom: Decizia Parlamentului European din 23 aprilie 2009 privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea III – Comisia

text:
               26.9.2009

               RO

               Jurnalul Oficial al Uniunii Europene

               L 255/24

      DECIZIA PARLAMENTULUI EUROPEAN

   din 23 aprilie 2009
   privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea III – Comisia
   (2009/630/CE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I [SEC(2008) 2359 – C6-0415/2008] (2),

               —

               având în vedere rapoartele anuale ale Comisiei prezentate Parlamentului European și Consiliului privind măsurile luate ca urmare a deciziilor de descărcare de gestiune 2006 [COM(2008) 629, COM(2008) 628] și documentele de lucru ale serviciilor Comisiei care însoțesc rapoartele în cauză [SEC(2008) 2579, SEC(2008) 2580],

               —

               având în vedere Comunicarea Comisiei intitulată „Sinteza realizărilor Comisiei în materie de gestiune în 2007” [COM(2008) 338],

               —

               având în vedere raportul anual al Comisiei, prezentat autorității care acordă descărcarea de gestiune privind auditurile interne efectuate în anul 2007 [COM(2008) 499] și documentul de lucru al serviciilor Comisiei care însoțește raportul în cauză [SEC(2008) 2361],

               —

               având în vedere raportul Comisiei privind răspunsurile statelor membre la Raportul anual pe 2006 al Curții de Conturi [COM(2008) 112],

               —

               având în vedere Cartea verde privind inițiativa europeană în materie de transparență, adoptată de Comisie la 3 mai 2006 [COM(2006) 194],

               —

               având în vedere Avizul nr. 2/2004 al Curții de Conturi privind modelul de „audit unic” (și propunerea privind un cadru de control intern comunitar) (3),

               —

               având în vedere Comunicarea Comisiei privind o foaie de parcurs spre un cadru integrat de control intern [COM(2005) 252],

               —

               având în vedere planul de acțiune al Comisiei pentru instituirea unui cadru integrat de control intern [COM(2006) 9], raportul Comisiei prezentat Consiliului, Parlamentului European și Curții de Conturi Europene privind evoluția planului de acțiune al Comisiei pentru un cadru integrat de control intern [COM(2007) 86) și documentul de lucru al serviciilor Comisiei care însoțește raportul în cauză [SEC(2007) 311],

               —

               având în vedere primul raport semestrial privind graficul de realizări în aplicarea planului de acțiune al Comisiei pentru un cadru integrat de control intern, publicat la 19 iulie 2006 [SEC(2006) 1009], conform solicitării formulate de Parlament în rezoluția sa care însoțește decizia privind descărcarea de gestiune pentru exercițiul financiar 2004,

               —

               având în vedere Avizul nr. 6/2007 al Curții de Conturi referitor la situațiile rezumative anuale ale statelor membre, la „declarațiile naționale” ale statelor membre și la lucrările de audit ale instituțiilor naționale de control financiar cu privire la fondurile comunitare (4),

               —

               având în vedere planul de acțiune al Comisiei privind întărirea rolului de supraveghere al Comisiei din cadrul gestionării repartizate a acțiunilor structurale [COM(2008) 97],

               —

               având în vedere comunicarea membrilor Comisiei Danuta Hübner și Vladimír Špidla adresată Comisiei care conține un raport intermediar privind executarea planului de acțiune pentru întărirea rolului de supraveghere al Comisiei din cadrul gestionării repartizate a acțiunilor structurale [SEC(2008) 2756] și documentul de lucru al serviciilor Comisiei care însoțește comunicarea în cauză [SEC(2008) 2755],

               —

               având în vedere Raportul Comisiei către Consiliu, Parlamentul European și Curtea de Conturi privind planul de acțiune al Comisiei pentru un cadru de control intern integrat [COM(2008) 110] și documentul de lucru al serviciilor Comisiei care însoțește raportul în cauză [SEC(2008) 259],

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (5), și rapoartele speciale ale Curții de Conturi,

               —

               având în vedere declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în conformitate cu articolul 248 din Tratatul CE (6),

               —

               având în vedere Comunicarea din 16 decembrie 2008 pentru o interpretare uniformă a conceptului de risc admisibil de eroare [COM(2008) 866] și documentul de lucru al serviciilor Comisiei care însoțește comunicarea în cauză [SEC(2008) 3054],

               —

               având în vedere recomandarea Consiliului din 10 februarie 2009 privind descărcarea de gestiune ce urmează să fie acordată Comisiei pentru execuția bugetului aferent exercițiului 2007 (5587/2009 – C6-0055/2009),

               —

               având în vedere articolele 274, 275 și 276 din Tratatul CE, precum și articolele 179a și 180b din Tratatul Euratom,

               —

               având în vedere articolul 246 și următoarele din Tratatul CE referitoare la Curtea de Conturi,

               —

               având în vedere standardele internaționale de audit și standardele internaționale de contabilitate, în special cele aplicabile sectorului public,

               —

               având în vedere evaluarea internațională la nivel de omologi privind Curtea de Conturi;

               —

               având în vedere Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor Comunităților Europene și Regimul aplicabil celorlalți agenți ai Comunităților (7), în special titlul V capitolul 3 privind pensiile și prestațiile de invaliditate, precum și anexa XII privind dispozițiile de aplicare a articolului 83a din statut,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (8), în special articolele 145, 146 și 147,

               —

               având în vedere articolul 70 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A6-0168/2009),

               A.

               întrucât, în temeiul articolului 274 din Tratatul CE, Comisia execută bugetul pe propria răspundere, în conformitate cu principiul bunei gestiuni financiare,

               1.

               acordă Comisiei descărcarea de gestiune pentru execuția bugetului general al Uniunii Europene aferent exercițiului financiar 2007;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi și Băncii Europene de Investiții, precum și parlamentelor naționale și instituțiilor de control naționale și regionale ale statelor membre și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 107, 30.4.2004, p. 1.

      (4)  JO C 216, 14.9.2007, p. 3.

      (5)  JO C 286, 10.11.2008, p. 1.

      (6)  JO C 287, 10.11.2008, p. 111.

      (7)  JO L 56, 4.3.1968, p. 1.

      (8)  JO L 248, 16.9.2002, p. 1.


title: Decizia Consiliului din 20 octombrie 1997 privind punerea în aplicare a Poziției comune 97/356/PESC definite de Consiliu în temeiul articolului J.2 din Tratatul privind Uniunea Europeană, referitoare la prevenirea și rezolvarea conflictelor în Africa

text:
               18/Volumul 01

               RO

               Jurnalul Ofícial al Uniunii Europene

               37

         31997D0690

               L 293/3

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 20 octombrie 1997
   privind punerea în aplicare a Poziției comune 97/356/PESC definite de Consiliu în temeiul articolului J.2 din Tratatul privind Uniunea Europeană, referitoare la prevenirea și rezolvarea conflictelor în Africa
   (97/690/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolele J.2 și J.11 ale acestuia,
   întrucât articolul 7 din Poziția comună 97/356/PESC din 2 iunie 1997 (1) prevede că Uniunea Europeană este gata să sprijine crearea capacităților pentru prevenirea și rezolvarea conflictelor în Africa pe baza propunerilor concrete de proiecte, mai ales prin Organizația Unității Africane (OUA) și alte organizații africane subregionale;
   întrucât, în lumina concluziilor adoptate de Consiliu la data de 2 iunie 1997 privind prevenirea și soluționarea conflictelor în Africa și pentru a facilita eforturile africane, Uniunea Europeană ar trebui să sprijine Mecanismul de prevenire, gestionare și soluționare a conflictelor în Africa (numit în continuare „mecanismul”), înființat de către OUA la cea de-a 29-a adunare ținută la Cairo în iunie 1993;
   întrucât, pentru a face mecanismul OUA operațional, este esențială sporirea mijloacelor de comunicare la sediul central al OUA, la birourile sale naționale și regionale și la misiunile sale din teren; întrucât OUA a propus un proiect în acest sens în cadrul unui proiect consolidat de propuneri destinate întăririi mecanismului OUA în acest domeniu;
   întrucât aceasta este o măsură pilot și evaluarea ei va permite Uniunii Europene să extindă cooperarea cu OUA și să prevadă sprijinirea altor proiecte înaintate de către OUA și pe care Uniunea Europeană urmează să le examineze individual,
   DECIDE:
   Articolul 1
   (1)   Uniunea Europeană susține Mecanismul de prevenire, gestionare și soluționare a conflictelor în Africa, înființat de către OUA în iunie 1993, al cărui scop este să facă posibilă identificarea timpurie a surselor de conflict și o reacție rapidă la acestea.
   (2)   Pentru a permite mecanismului menționat să-și îmbunătățească eficiența operațională și având în vedere deficiențele observate în domeniul comunicațiilor în Africa, sprijinul Uniunii Europene în Africa pentru 1997 este direcționat către cerințele OUA privind sporirea mijloacelor de comunicare la sediile OUA, la birourile sale naționale și regionale și misiunile din teren, inclusiv instruirea în acest domeniu.
   Articolul 2
   La punerea în aplicare a prezentei decizii, se ia în considerare necesitatea de a asigura coerența între ajutorul furnizat către OUA de Uniunea Europeană, statele membre și alți participanți la conferințele pe tema diplomației preventive desfășurate la Washington (1995) Bruxelles și Madrid (1996).
   Articolul 3
   (1)   Pentru a acoperi costurile furnizării de echipament și instruirii personalului OUA, se alocă suma de 860 000 ECU de la bugetul general al Comunităților Europene pentru exercițiul financiar 1997.
   (2)   Cheltuielile finanțate cu suma menționată la alineatul (1) se gestionează în conformitate cu procedurile și normele bugetare ale Comunității Europene.
   Articolul 4
   Pe baza informațiilor furnizate de către Comisie, la șase luni după publicarea prezentei decizii, Consiliul evaluează măsurile luate în temeiul acesteia.
   Articolul 5
   Prezenta decizie intră în vigoare la data adoptării sale.
   Aceasta se publică în Jurnalul Oficial.

      Adoptată la Luxemburg, 20 octombrie 1997.

            Pentru Consiliu

            Președintele

         F. BODEN

      (1)  JO L 153, 11.6.1997, p. 1.